hotchpotch/miracl-hf-unified huggingface dataset:
ইনডেমনিটি অধ্যাদেশ
বঙ্গবন্ধু শেখ মুজিবুর রহমান ও তাঁর পরিবারবর্গ হত্যাকাণ্ডের সঙ্গে জড়িত ব্যক্তিদের আইনি ব্যবস্থা থেকে অনাক্রম্যতা বা শাস্তি এড়াবার ব্যবস্থা প্রদানের জন্য বাংলাদেশে “ইনডেমনিটি অধ্যাদেশ” আইন প্রণয়ন করা হয়েছিল। ১৯৭৫ সালের ২৬ সেপ্টেম্বর তারিখে তৎকালীন রাষ্ট্রপতি খন্দকার মোশতাক আহমেদ এ ইনডেমনিটি (দায়মুক্তি) অধ্যাদেশ জারি করেন।
বঙ্গবন্ধু হত্যাকাণ্ড সংঘটিত হয় ১৯৭৫ সালের ১৫ আগস্ট। যেহেতু বাংলাদেশ সংসদ অধিবেশনে ছিল না, সেক্ষেত্রে শেখ মুজিবের একজন ঘনিষ্ঠ রাজনৈতিক সহযোগী রাষ্ট্রপতি খন্দকার মোশতাক আহমেদ কর্তৃক একটি অধ্যাদেশের আকারে ২৬ শে সেপ্টেম্বর, ১৯৭৫ সালে এ আইনটি প্রণীত হয়। এবং শেখ মুজিবের হত্যাকান্ডের পর তিনিই দেশটির রাষ্ট্রপতি নির্বাচিত হন। এটি ১৯৯৫ সালের অধ্যাদেশ নং ৫০ নামে অভিহিত ছিল। পরে ১৯৭৯ সালে সংসদ কর্তৃক এটি অনুমোদন করা হয়। যার ফলে এটি একটি আনুষ্ঠানিক আইন হিসেবে অনুমোদন পায়। ১৯৭৯ সালের ৯ জুলাই বাংলাদেশ সংবিধানের ৫ম সংশোধনীর পর সংশোধিত আইনে এ আইনটি বাংলাদেশ সংবিধানে অন্তর্ভুক্ত করা হয়।
শেখ মুজিবের কন্যা শেখ হাসিনা ওয়াজেদ, বাংলাদেশের প্রধানমন্ত্রী হিসাবে আওয়ামী লীগ সরকার প্রতিষ্ঠার পর ১৯৯৬ সালের ১২ নভেম্বর সপ্তম  জাতীয় সংসদে ইনডেমনিটি আইন বাতিল করেন। এটি শেখ মুজিবের হত্যাকারীদের বিচারের পথ প্রশস্ত করেছিল। ২০১০ সালের ফেব্রুয়ারি মাসে সংবিধানের ৫ম সংশোধনীকে অবৈধ ঘোষণা করে বাংলাদেশ হাইকোর্ট।
দীর্ঘ ২১ বছর পরে আওয়ামীলীগ ১৯৯৬ সালে ক্ষমতায় এসে বঙ্গবন্ধু হত্যাকাণ্ডের বিচারকার্য শুরু করে। বঙ্গবন্ধু হত্যাকাণ্ডের বিচারের কাজ শুরু হয় ১৯৯৬ সালের ২ অক্টোবর ধানমণ্ডি থানায় মামলা দায়ের এর মাধ্যমে। ১৯৯৮ সালের ৮ নভেম্বর তারিখে মামলার যাবতীয় কার্যক্রম শেষে পনেরো (১৫) জন আসামিকে মৃত্যুদণ্ড প্রদান করা হয়। আসামি পক্ষের পনেরো জন উচ্চ আদালতে আপিল করার সুযোগ পান। উক্ত আপিলে ১২ জনের মৃত্যুদণ্ড বহাল এবং ৩ জনকে খালাস প্রদান করা হয়। তবে ২০০১ সালে বিএনপি-জামাত চারদলীয় জোট সরকার ক্ষমতায় এলে এ মামলার কার্যক্রম স্থবির হয়ে পরে। ২০০৮ সালের নির্বাচনে নিরঙ্কুশ জয় লাভের পর আওয়ামীলীগ সরকার আবার এ বিচারকার্য চালিয়ে যাওয়ার উদ্যোগ গ্রহন করে। ২০০৯ সালে লিভ-টু-আপিল-এর মাধ্যমে এ বিচার প্রক্রিয়া সম্পন্ন হয়। আপিল শেষে বারো জনের মৃত্যুদণ্ড বহাল রাখেন মহামান্য আদালত। ২০১০ সালের ২৭ জানুয়ারি তারিখে এদের মধ্যে পাঁচ জনের ফাঁসির মাধ্যমে মৃত্যুদণ্ড কার্যকর করা হয়। বাকি ছয় জন এখনও বিভিন্ন দেশের আশ্রয়ে পলাতক। পলাতকদের মধ্যে একজন এরই মাঝে বিদেশের মাটিতে মৃত্যুবরণ করেছেন।
১. লে. কর্নেল শরিফুল হক (ডালিম)
২. লে. কর্নেল আজিজ পাশা
৩. মেজর এ কে এম মহিউদ্দিন আহমেদ
৪. মেজর বজলুল হুদা
৫. মেজর শাহরিয়ার রশিদ
৬. মেজর রাশেদ চৌধুরী
৭. মেজর নূর চৌধুরী
৮. মেজর শরিফুল হোসেন
৯. কর্নেল কিসমত হাশেম
১০. লে. খায়রুজ্জামান
১১. লে. নাজমুল হোসেন
১২. লে. আবদুল মাজেদ
বেগজাদী মাহমুদা নাসির
বেগজাদী মাহমুদা নাসির (১৬ এপ্রিল ১৯২৯ - ৩ নভেম্বর ২০১৫) ছিলেন একজন বাংলাদেশি পণ্ডিত। তিনি ১৯৫৬ সাল হতে ১৯৯২ সাল পর্যন্ত সেন্ট্রাল উইমেন্স কলেজের প্রতিষ্ঠাতা অধ্যক্ষ হিসেবে কর্মরত ছিলেন এবং পরবর্তীতে ১৯৯৩ হতে ১৯৯৬ সাল পর্যন্ত সেন্ট্রাল উইমেন্স ইউনিভার্সিটির উপাচার্য হিসেবে দায়িত্ব পালন করেন। বাংলাদেশ সরকার ২০০১ সালে তাঁকে বেগম রোকেয়া পদকে ভূষিত করে। ২০০২ সালে তিনি বাংলা একাডেমীর একজন সম্মানিত ফেলো হিসেবে মনোনীত হন।
মাহমুদা নাসির ১৯৪৭ সালে কলকাতার লেডি ব্রাবৌরন কলেজ হতে স্নাতক পাশ করেন এবং ১৯৫০ সালে ঢাকা বিশ্ববিদ্যালয় হতে ইংরেজি সাহিত্যে মাস্টার্স ডিগ্রী অর্জন করেন।
মাহমুদা নাসির ১৯৫১ সালে টাঙ্গাইলের কুমুদিনি কলেজের ইংরেজি বিভাগের একজন প্রভাষক হিসেবে তাঁর পেশাজীবন শুরু করেন। ১৯৫৬ সালে তিনি ঢাকায় সেন্ট্রাল উইমেন্স কলেন প্রতিষ্ঠা করেন। পরবর্তীতে ১৯৯৩ সালে তিনি সেন্ট্রাল উইমেন্স ইউনিভার্সিটি প্রতিষ্ঠা করেন, যেটি বাংলাদেশের প্রথম মহিলা বিশ্ববিদ্যালয়। তিনি ১৯৭৬ হতে ১৯৮৬ সাল পর্যন্ত জাহাঙ্গীরনগর বিশ্ববিদ্যালয়ের একজন সিন্ডিকেট সদস্য হিসেবে দায়িত্ব পালন করেন। এছাড়াও ১৯৬৫ হতে ১৯৭০ সাল পর্যন্ত তিনি ঢাকা বিশ্ববিদ্যালয়ের একজন একাডেমিক কাউন্সিল ও সিনেট সদস্য হিসেবে দায়িত্ব পালন করেন।
মাহমুদা নাসির জনাব এ এ আব্দুল মতিনের সাথে বিবাহবন্ধনে আবদ্ধ হন, যিনি জগন্নাথ কলেজের ইংরেজি বিভাগের সাবেক প্রধান ছিলেন। মিস নাসির ২০১৫ সালের ৩রা নভেম্বর ঢাকাস্থ স্কয়ার হাসপাতালে মৃত্যুবরণ করেন।
ভূতের বাচ্চা সোলায়মান
গল্পের প্রধান চরিত্র নীতু। নীতুর দূরসম্পর্কের চাচা 'দবির' মধ্যপ্রাচ্য থেকে নীতুদের বাসায় বেড়াতে আসে। তিনি ছোটদের দেখতে পারে না এমনকি মেয়েদের পড়ালেখা নিয়ে কটুবাক্য করে। এছাড়াও দেশি সংস্কৃতি ও ঐতিহ্যকে বিভিন্নভাবে হেয় করতে দবির চাচা সর্বদা বদ্ধ পরিকর। দবির চাচাকে শিক্ষা দিতে নীতু আর তার চাচাতো ভাই-বোনেরা প্লানচ্যাটে বসে ভূত ডাকতে। তাদের ডাকে একটি বাচ্চা ভূত সাড়া দেয়। এই বাচ্চা ভূতটির নামই হল সোলায়মান। সোলায়মান নীতুদের ডাকে আসলেও আর নিজে নিজে ফিরে যেতে পারেনা। এদিকে নীতুর দবির চাচা বাচ্চা ভূতের ব্যাপারটি জানতে পেরে সোলায়মানকে বিদেশী টিভি চ্যানেলের কাছে বিক্রি পায়তারা করে। এই পরিকল্পনা মোতাবেক নীতুকে আটকে ভূতের বাচ্চা সোলায়মানকে অপহরণও করে। নীতুর চাচাতো ভাই-বোনেরা নীতুকে উদ্ধার করে আবার প্লানচ্যাটে বসে। ভূতের বাচ্চা সোলায়মানের মা এসে এবার তাকে নিয়ে যায়। দবির যাদের কাছে ভূতের বাচ্চা বিক্রির ফন্দি করেছিল তারা এসে দবিরকে গণধোলাই দেয়।
বইটি প্রকাশের পরপরই এর নামকরণ নিয়ে বিতর্ক তৈরি হয়। অনেকেই সামাজিক যোগাযোগমাধ্যমে মুহম্মদ জাফর ইকবালকে ধর্মীয় অনুভূতিতে আঘাতের অভিযোগ আনেন। বইটির নিষিদ্ধকরণ দাবীর পাশাপাশি এবং লেখককেও ব্যক্তিগত আক্রমণ হতে থাকে। বাংলাদেশি নারীবাদী লেখিকা তসলিমা নাসরিনসহ অনেককেই সেই সময় এইসব সমালোচনার পালটা উত্তর দিতে দেখা গেছে।
২০১৮ সালের ৩রা মার্চ মুহাম্মদ জাফর ইকবালকে হত্যাপ্রচেষ্টাকারী, ফয়জুর রহমান ওরফে ফয়জুল ঘটনাস্থলে ধরা পড়ে। জিজ্ঞাসাবাদে জঙ্গিবাদে বিশ্বাসী ফয়জুর লেখকের উপর আক্রমণের কারণ হিসেবে এই বইয়ের কথা উল্লেখ করলে বইটি আবার আলোচনায় আসে।
আনোয়ারা খাতুন
আনোয়ারা খাতুন (১৯১৮ - ১৯৮৮) একজন বাঙ্গালী নারী রাজনীতিবিদ ছিলেন। তিনি বাংলা ভাষা আন্দোলনের অন্যতম সক্রিয়ভাবে যুক্ত ছিলেন। তিনি ১৯৪৬ সালে তৎকালীন পূর্ব পাকিস্তান থেকে আইনসভার সদস্য নির্বাচিত হন। পরে ১৯৫৪ সালের যুক্তফ্রন্টের নির্বাচনেও জয় লাভ করেন।
আনোয়ারা খাতুন মাত্র ছয় বছর বয়সে আলী আমজাদ খানের সাথে বিবাহ বন্ধনে আবদ্ধ হন। তার স্বামী আওয়ামী লীগের প্রতিষ্ঠাতা সহ-সভাপতি ছিলেন।
সেন্ট ফ্রান্সিস জেভিয়ার বালিকা উচ্চ বিদ্যালয়
সেন্ট ফ্রান্সিস জেভিয়ার বালিকা উচ্চ বিদ্যালয় একটি বাংলা-মিডিয়াম উচ্চ বিদ্যালয়। এটা বাংলাদেশের ঢাকা শহরের পুরনো ঢাকায় অবস্থিত। স্কুলটি পরিচালনা করেন Sisters of Our Lady of the Missions নামে একটি রোমান ক্যাথলিক ধর্মীয় আদেশ।
১৯১২ সালে Congregation of Our Lady of Christian Missions স্কুলটি একটি ইংরেজি-মাধ্যম স্কুল হিসেবে প্রতিষ্ঠা করে ঢাকার লক্ষিবাজার এলাকায়। ১৯৭১ সালে বাংলাদেশের স্বাধীনতার পর স্কুলটি একটি বাংলা-মাধ্যম স্কুলে রূপান্তরিত হয়।
স্কুলটিতে ক্লাশ শুরু হয় সকাল ৭ঃ৪০ এ এবং শেষ হয় ১ঃ২৫এ। প্রতিটি ক্লাশে চারটি শাখা আছে। প্রতিটি শাখার আলাদা আলাদা নাম আছে, যেমন, নেপচুন, স্যাটার্ন, জুপিটার, হীরা এবং নীল কমল। প্রতিটি ক্লাশে ৬০ থেকে ৭০ জন ছাত্রী আছে। স্কুলটির মূল ভবনের সামনে একটি খেলার মাঠ ও বাস্কেটবল কোর্ট আছে। ২০১৭ সালে শিক্ষা মন্ত্রণালয় এই প্রতিষ্ঠানটিকে মহাবিদ্যালয় হিসেবে অনুমোদন দেয়।
যদিও এটি একটি মিশনারি স্কুল, তবুও জাতি-ধর্ম ভেদে সবাই এতে শিক্ষা গ্রহণ করতে পারে।
বাংলাদেশ শিক্ষাব্যবস্থা
বাংলাদেশের বিদ্যালয়সমূহের তালিকা
১। "St. Francis Xaviers Girls High School". St. Francis Xaviers Girls High School. Archived from the original on 9 July 2014.
২। "St. Francis Xavier's Girls High School". Facebook.
কুমিল্লা সরকারি মহিলা কলেজ
কুমিল্লা সরকারি মহিলা কলেজ হচ্ছে বাংলাদেশের কুমিল্লায় অবস্থিত একটি সরকারি কলেজ, যা ১৯৬০ সালে প্রতিষ্ঠিত হয়েছিল। এই কলেজটি উচ্চ মাধ্যমিক, স্নাতক এবং স্নাতকোত্তর পর্যায়ে কুমিল্লা শিক্ষা বোর্ডের অধিভুক্ত।
অনিমা রায়
অনিমা রায় একজন বাংলাদেশি সঙ্গীত শিল্পী। তিনি প্রধানত "রবীন্দ্র সঙ্গীত" (রবীন্দ্রনাথের গান) গেয়ে থাকেন।[1]
অনিমা রায় ঢাকা বিশ্ববিদ্যালয়ের নাটক বিভাগের আংশিক সময়ের অধ্যাপিকা ছিলেন এবং সম্প্রতি তিনি জাহাঙ্গীরনগর বিশ্ববিদ্যালয়ের সঙ্গীত এবং নাটক বিভাগের অধ্যাপিকা। অধ্যাপনার কাজ ছাড়াও হলেন  তিনি একজন প্রতিষ্ঠিত রবীন্দ্র সঙ্গীত শিল্পী। তিনি রবীন্দ্র সঙ্গীতের ওপর ছ-টা অ্যালবাম প্রস্তুত করেছেন, পাঁচ নম্বর অ্যালবামটা হল "রবির আলো", যেটাতে ভারতীয় সঙ্গীত শিল্পী প্রত্যুষ ব্যানার্জির অবদান আছ।
অনিমা রায় তাঁর ষষ্ঠ অ্যালবামের জন্যে 'টুয়েফ্থ চ্যানেল আই মিউজিক অ্যাওয়ার্ডস' থেকে শ্রেষ্ঠ রবীন্দ্র সঙ্গীত শিল্পীর পুরস্কার পেয়েছেন।[2]
ফারিদা খানুম
ফারিদা খানুম পাকিস্তানের পাঞ্জাব প্রদেশের একজন শাস্ত্রীয় সঙ্গীতশিল্পী। ২০০৭ সালে দ্য টাইমস অব ইন্ডিয়ার পক্ষ থেকে ওনাকে মালিকা-এ-গজল উপাধিতে ভূষিত করা হয়।
শিহান মাদুশঙ্কা
দেবাপুরাগে শিহান মাদুশঙ্কা কুমারা (জন্ম: ১০ মে, ১৯৯৫) ওয়েন্নাপ্পুয়া এলাকায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে অন্যতম সদস্যরূপে খেলছেন। ঘরোয়া প্রথম-শ্রেণীর শ্রীলঙ্কান ক্রিকেটে তামিল ইউনিয়নের প্রতিনিধিত্ব করছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে ভূমিকা রাখছেন তিনি। এছাড়াও, নিচেরসারিতে ডানহাতে ব্যাটিং করে থাকেন শিহান মাদুশঙ্কা।
২০১৬ সালে শ্রীলঙ্কা ডেভেলপম্যান্ট ইমার্জিং দলের সদস্যরূপে দক্ষিণ আফ্রিকা ও জিম্বাবুয়ে সফরে যান। হারারেতে অনুষ্ঠিত জিম্বাবুয়ে ডেভেলপম্যান্ট একাদশের বিপক্ষে প্রথম-শ্রেণীর ক্রিকেটে অভিষেক ঘটে শিহান মাদুশঙ্কা’র। ২০১৬-১৭ মৌসুমের ডিস্ট্রিক্টস ওয়ান ডে টুর্নামেন্টে কিলিনোচ্চি জেলার পক্ষে লিস্ট এ ক্রিকেটে অভিষিক্ত হন।
জানুয়ারি, ২০১৮ সালে বাংলাদেশে অনুষ্ঠিত ত্রি-দেশীয় সিরিজ খেলার জন্য শ্রীলঙ্কার ওডিআই দলে তাকে অন্তর্ভূক্ত করা হয়। ২৭ জানুয়ারি, ২০১৮ তারিখে স্বাগতিক বাংলাদেশের বিপক্ষে সিরিজের চূড়ান্ত খেলায় একদিনের আন্তর্জাতিকে অভিষেক ঘটে শিহান মাদুশঙ্কা’র। ঐ খেলায় বিশ্বের চতুর্থ ও শ্রীলঙ্কার দ্বিতীয় বোলার হিসেবে অভিষেক খেলায় হ্যাট্রিক করার গৌরব অর্জন করেন।
কাংসা
স্পটেড সটুথ(বৈজ্ঞানিক নাম: "Prioneris thestylis(Doubleday)") এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।
ভারতে প্রাপ্ত স্পটেড সটুথ এর উপপ্রজাতি হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি হিল জেজেবেল () প্রজাতিকে নকল করে।
পুরুষ নমুনার সামনের ডানার শীর্ষভাগ তীক্ষ্ণ। ডানার উপরিতল সাদা এবং সামনের ডানার উপরিপৃষ্ঠ শীর্ষভাগ চওড়া কালো এবং সাদা রেখা এবং ছোপযুক্ত। পুরুষ নমুনায় আর্দ্র ঋতুরূপে পিছনের ডানার উপরিপৃষ্ঠ সাদা ছোপযুক্ত চওড়া কালো বর্ডার অথবা সীমারেখা দেখা যায়।
স্ত্রী নমুনার ডানার উপরিতল হিল জেজেবেল এর অনুরূপ অর্থাৎ মূল রং কালো এবং কালচে আঁশে ছাওয়া, বিভিন্ন আকৃতির সাদা এবং ক্রীমবর্ণ ছপযুক্ত। তবে অমিল হিসাবে, সামনের ডানার উপরিতলে সেল এর শেষপ্রান্তে ৪টি ছট এবং সুস্পট আঁকাবাঁকা সাদা ছোপ এর সারি বিদ্যমান। স্ত্রী এবং পুরুষ উভয় নমুনাতে সামনের ডানার নিম্নতলে উপরিউক্ত ৪টি ছট এবং সুস্পষ্ট আঁকাবাঁকা ছোপ এর সারি দেখা যায়। উভয় নমুনাতেই পিছনের ডানার নিম্নতল হিল জেজেবেলের ন্যায় কালো এবং লম্বাটে হলুদ ছোপযুক্ত। শুষ্ক ঋতুরূপে, পিছনের ডানার নিম্নতলে কালো দাগ-ছোপ প্রায় থাকেই না এবং অধিকাংশ ভাগ হলুদ থাকে যাতে শিরা বরাবর সাদা রেখার উপস্থিতি লক্ষ করা যায়। শুষ্ক ঋতুরূপে এই প্রজাতির নমুনা আকারে অপেক্ষাকৃত ছোট হয়।
এএফসি কাপ
এএফসি কাপ এশিয়ান ফুটবল কনফেডারেশন (এএফসি) কর্তৃক আয়োজিত একটি বাৎসরিক মহাদেশীয় ক্লাব ফুটবল প্রতিযোগিতা।মর্যাদার দিক দিয়ে এটি এএফসি চ্যাম্পিয়নস লীগের পর এশিয়ার দ্বিতীয় সর্বোচ্চ প্রতিযোগিতা।২০০৪ সাল থেকে এ প্রতিযোগিতা চালু করা হয়। এশীয় অঞ্চলের উঠতি ফুটবল দেশগুলোর চ্যাম্পিয়ন ক্লাব নিয়ে এই টুর্নামেন্টের আয়োজন হচ্ছে।
এডিয়াকারান
এডিয়াকারান যুগের () ব্যপ্তি ছিল ৬৩৫ মিলিয়ন বছর পূর্বে (Mya) ক্রায়োজেনিয়ান যুগের সমাপ্তি থেকে শুরু করে ৫৪১ মিলিয়ন বছর পূর্বে (Mya) ক্যাম্ব্রিয়ান যুগের শুরু পর্যন্ত মোট ৯৪ মিলিয়ন বছর। এটা প্রোটেরোজোয়িক অধিযুগের সমাপ্তিকে এবং ফ্যানারোজোয়িক অধিযুগের শুরুকে চিহ্নিত করে। দক্ষিন অস্ট্রেলিয়ায় অবস্থিত এডিয়াকারা পর্বতের নামানুসারে এর নামকরণ করা হয়েছে।
অফিসিয়াল যুগ হিসেবে এডিয়াকারান যুগকে ২০০৪ সালে আন্তর্জাতিক ভূতাত্ত্বিক বিজ্ঞান সংস্থা (IUGS) স্বীকৃতি প্রদান করে এবং ১২০ বছরের মধ্যে এটাকে নতুন ভূতাত্ত্বিক যুগ হিসেবে ঘোষনা করে। যদিও এডিয়াকারা পর্বতের নামানুসারে এই যুগের নামকরণ করা হয়েছিল যেখানে ১৯৪৬ সালে ভূতত্ত্ববিদ রেগ স্প্রিগ সর্বপ্রথম এডিয়াকারা প্রাণীজগতের জীবাশ্ম আবিষ্কার করেছিলেন এবং এই স্ট্রাটোটাইপটি (type section) অবস্থিত ছিল দক্ষিণ অস্ট্রেলিয়ার ফ্লিণ্ডার পর্বতশ্রেণীর ইনোরামা প্রণালীতে যেটা ব্রাচিনা জর্জের অন্তর্গত এবং এর ভৌগোলিক অবস্থান ছিল ।
এডিয়াকারান যুগ ভেনডিয়ান যুগের চেয়ে সংক্ষিপ্ত এবং এর সাথে জড়িয়ে যায়, এই ভেনডিয়ান যুগের নামটি ১৯৫২ সালের শুরুর দিকে রাশিয়ান ভূতত্ত্ববিদ এবং জীবাশ্মবিদ বোরিস সোকোলভ প্রস্তাব করেছিলেন। স্তরভিত্তিক ওঠা-নামার মাধ্যমে ভেনডিয়ান যুগের ধারণা সৃষ্টি হয়েছিল এবং ক্যাম্ব্রিয়ানের সর্বনিম্ন সীমারেখাটি ভেনডিয়ানের সর্বোচ্চ সীমারেখায় পরিণত হয়েছিল।
বার্গ-ই মাতাল জেলা
বার্গী-ই মাতাল জেলা (বার্গে মাতাল জেলা, ব্রাগামাতাল জেলা, , ) আফগানিস্তানের নুরিস্তান প্রদেশের একটি জেলা। এটি মূলত কোনার প্রদেশের একটি অংশ ছিল এবং এরপর ২০০১ সালে নতুনভাবে নুরিস্তান প্রদেশে স্তানান্তর করা হয়।
বার্গি মাতাল জেলা নিম্নোক্ত অঞ্চলসমূহ সীমানা ঘিরে রেখেছে:
সরস্বতী রাজমনী
সরস্বতী রাজমনী (English: Saraswathi Rajamani) (১৯২৭-২০১৮)একজন আজাদ হিন্দ ফৌজ বা ইন্ডিয়ান ন্যাশনাল আর্মির (আইএনএ) এর অভিজ্ঞ মহিলা সেনানী ছিলেন । সেনাবাহিনীর সামরিক গোয়েন্দা বিভাগে তিনি তার কাজের জন্য সুপরিচিত।
সম্প্রতি তিনি 'ভয়েস অফ এন ইন্ডিপেন্ডেন্ট ইন্ডিয়ান' নামের একটি ছোট্ট চলচ্চিত্র উপস্থিত করেছেন।
শ্রীমতি সরস্বতী রাজমনীর জন্মগ্রহন করেন রেঙ্গুন,বার্মাতে (বর্তমানে মায়ানমার)। তার বাবা সোনার খনির মালিক এবং রেঙ্গুনে সবচেয়ে ভারতীয় ধনী ব্যক্তিদের অন্যতম ছিলেন। তার পরিবার ভারতীয় স্বাধীনতা আন্দোলনের দৃঢ় সমর্থক ছিল এবং আন্দোলনে জন্য অর্থ প্রদানও করেছিল।
১৬ বছর বয়সে,নেতাজি সুভাষচন্দ্র বোস এর রেঙ্গুনে বক্তৃতা থেকে অনুপ্রাণিত হয়ে তিনি তার সমস্ত গহনা আজাদ হিন্দ ফৌজকে দান করেন। যে যুবতী মেয়েটি অলঙ্কার দিয়ে আজাদ হিন্দ ফৌজকে সাহায্য করে দিয়েছেন তা বুঝতে পেরে, নেতাজী তার বাড়ি যান। রাজমনী দৃঢ়সংকল্প ছিলেন যে তিনি সেনাবাহিনীর জন্য এটি ব্যবহার করেছেন। তাঁর এই দেশাত্মবোধ এর জন্যে নেতাজী তার সরস্বতী নামকরণ করেছিলেন।
১৯৪২সালে,রাজমনীকে আইএনএ র রানি ঝাঁসির রেজিমেন্টে নিয়োগ করা হয়েছিল এবং সেনাবাহিনীর সামরিক গোয়েন্দা বিভাগের অংশ ছিল।
প্রায় দুই বছর ধরে,রাজমনী এবং তার কয়েকজন মহিলা সহকর্মীদের ছদ্মবেশ ধারন করা ছেলে এবং মেধা সংগ্রহ করে। একটি ছেলে হিসাবে দাঁড়ানো,তার নাম ছিল মণি। একবার,তার এক সহকর্মী ব্রিটিশ সেনাবাহিনী ধরা পড়ে যায়। তাকে উদ্ধার করার জন্য,রাজমনী নর্ত্যকী সেজে ব্রিটিশ শিবিরে অনুপ্রবিষ্ট হন। তিনি ব্রিটিশ কর্মকর্তাদের মাদকদব্য খাইয়ে তার সহকর্মীদের উদ্ধার করেন। যখন তারা পালিয়ে গিয়েছিল,তখন রাজমনী ব্রিটিশ রক্ষী দ্বারা পায়ের উপর গুলি চালায় সে কিন্তু তাদের আটকানো থেকে রক্ষা পায় যায়।
দ্বিতীয় বিশ্বযুদ্ধের পর নেতাজী আইএনএ কে বিচ্ছিন্ন করার পর সেনাবাহিনীতে তাঁর কাজ শেষ হয়।
দ্বিতীয় বিশ্বযুদ্ধের পর,রাজমনীর পরিবার তাদের সমস্ত সম্পদ,সোনার খনি লুণ্ঠন করে এবং ভারতে ফিরে আসে। ২০০৫সালে,একটি সংবাদপত্র থেকে জানা যায় যে তিনি চেন্নাইয়ে বসবাস করছিলেন এবং যদিও মুক্তিযোদ্ধা পেনশন বহন করলেও তিনি উভয় প্রান্তিক পরিসীমা সম্পন্ন করার জন্য সংগ্রাম করছিলেন। তিনি সাহায্যের জন্য তামিলনাড়ু রাজ্য সরকারকে আবেদন করেছিলেন। তামিলনাড়ুর তৎকালীন মুখ্যমন্ত্রী জয়ললিতা তাঁর নিকট ৫ লাখ টাকা এবং একটি ভাড়াভিত্তিক হাউজিং বোর্ডের ফ্ল্যাটে সহায়তা প্রদান করেন।
তিনি ওড়িশা,কটকে নেতাজি সুভাষ জন্মস্থান জাতীয় জাদুঘর আইএনএ গ্যালারিতে সন্মান প্রদান করেছেন।
২০১৬সালে,টেলিভিশন সিরিজ আদ্রিয়ায় এপিআইসি চ্যানেলটি তার গল্পটি প্রকাশ করে।
মুক্তিযোদ্ধা সরস্বতী রাজমনী ১৩ই জানুয়ারি,২০১৮তারিখে হৃদযন্ত্র আঘাতে মারা যান। তার শেষকাজ সম্পন্ন হয় পিটার কলোনি, রায়াপেট্টাহ,চেন্নাই।
পণ্য স্থানান্তর বিদ্যা
পণ্য স্থানান্তর বিদ্যা ( "লজিস্‌টিক্‌স্‌") বলতে ক্রেতার চাহিদা মেটানোর জন্য সরবরাহ শৃঙ্খলের কোন একটি বিন্দু থেকে অপর একটি বিন্দু পর্যন্ত (যেমন উৎপাদনকেন্দ্র থেকে বিক্রয়কেন্দ্র পর্যন্ত) দক্ষ ও কার্যকরভাবে পণ্যের সম্মুখগামী বা পশ্চাদগামী প্রবাহ ও মজুদ প্রক্রিয়ার পরিকল্পনা, সমন্বয় ও বাস্তবায়নকে বোঝানো হয়।
সরবরাহ শৃঙ্খল ব্যবস্থাপনা থেকে পণ্য স্থানান্তর বিদ্যার আলোচ্য বিষয় খানিক ভিন্ন। সরবরাহ শৃঙ্খল ব্যবস্থাপনাতে পণ্যচক্রের সমস্ত দিক গণ্য করা হয়, যেখানে কাঁচামাল থেকে পণ্য উৎপাদন, পণ্য বিতরণ, পণ্য গাঁটবন্দীকরণ, এ-সংশ্লিষ্ট তথ্য প্রযুক্তি, চাহিদা-যোগান-মজুত ভিত্তিক পরিকল্পনা প্রণয়ন, এবং উৎপাদনস্থল থেকে সঠিক ক্রেতার হাত পর্যন্ত পণ্য সঠিক সময়ে, সঠিক পরিমাণে, সঠিক মূল্যে পৌঁছানোর ব্যবস্থা করা হয়। ক্রেতার কাছে পণ্যকে উপলভ্য করাই এই প্রক্রিয়ার লক্ষ্য। অন্যদিকে পণ্য স্থানান্তর বিদ্যা এই শৃঙ্খলের একটি অংশমাত্র, যেখানে কাঁচামাল এবং অর্ধ-সমাপ্ত বা সমাপ্ত পণ্যের পরিবহন বা স্থানান্তর এবং মজুদ করে রাখার বিষয়টি সবচেয়ে গুরুত্বপূর্ণ।
পুভেল্লাম কেট্টুপার
পুভেল্লাম কেট্টুপার (বাংলাঃ সকল ফুলগুলোকে জিজ্ঞেস করো) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন বসন্ত, অভিনয় করেন সুরিয়া, জ্যোতিকা, আম্বিকা, নচ্ছর, বিজয়কুমার এবং ভাদিভেলু। রোমান্টিক ঘরানার এই চলচ্চিত্রটি ভালো ব্যবসা করতে না পারলেও সুরিয়া আর জ্যোতিকাকে এটি পরিচয় করিয়ে দেয়।
সি আর কান্নান আর কে আর ভারতী দুজন বন্ধু, দুজনেই সঙ্গীত পরিচালক, তবে দুজনের মধ্যে শত্রুতা হয়। কান্নানের মেয়ে জনকীর সাথে ভারতীর ছেলে কৃষ্ণ'র বন্ধুত্ব হয়ে যায় যা পরে ভালোবাসায় রূপ নেয়, জনকী আর কৃষ্ণ তাদের দুজনের বাবাদের মধ্যে শত্রুতা দূর করতে সাহায্য করে এবং সফলও হয়, সিনেমার শেষে তারা বিয়েও করে।
কৃষ্ণস্বামী সুন্দরজী
জেনারেল কৃষ্ণস্বামী সুন্দরজী (১৯৩০-১৯৯৯) ১৯৮৬ সাল থেকে ১৯৮৮ সাল পর্যন্ত ভারতীয় সেনাবাহিনীর প্রধান ছিলেন। তার কর্মজীবনের একটি গুরুত্বপূর্ণ অধ্যায় ছিলো শিখদের স্বর্ণ মন্দিরে 'ব্লু স্টার' নামক সামরিক অভিযান পরিচালনা করা, যেটার নির্দেশ দিয়েছিলেন ইন্দিরা গান্ধী। ব্লু স্টার সামরিক অভিযানটির ফলাফল সফল ছিলোনা এবং সেনাবাহিনী মানবাধিকার লঙ্ঘন করেছে বলে পরে অভিযোগ আনা হয়। জেনারেল সুন্দরজী ভারতীয় সেনাবাহিনীর জন্য নতুন প্রযুক্তি নিয়ে আসেন; সুইডেন থেকে কামান কেনার ক্ষেত্রে তিনি দূর্নীতিতে জড়ান বলে পরে প্রমাণ পাওয়া যায়। ১৯৮৬ থেকে ১৯৮৭ পর্যন্ত রাজস্থান প্রদেশে জেনারেল সুন্দরজীর নির্দেশে বড় একটি সামরিক অনুশীলন করে ভারতীয় সৈন্যরা।
এই জেনারেলের আসল নাম ছিলো কৃষ্ণস্বামী সুন্দররজন কিন্তু তিনি সব জায়গায় সুন্দরজী নামেই পরিচিত ছিলেন।
জেনারেল কৃষ্ণস্বামীর জন্ম ১৯৩০ সালের ২৮ এপ্রিল তামিলনাড়ুর চেঙ্গেলপেটে। তিনি 'মাদ্রাজ ক্রিশ্চিয়ান কলেজ' এ পড়েন।
তিনি আর্মি স্টাফ কোর্স ভারত থেকে করেন, এছাড়া এনডিসি কোর্সও ভারতেই করেন। এছাড়া তিনি যুক্তরাষ্ট্রের কমান্ড এন্ড জেনারেল স্টাফ কলেজেও পড়েন।
আমরা বাঙালী
আমরা বাঙালী" (AMB"') প্রখ্যাত দার্শনিক প্রভাতরঞ্জন সরকার কর্তৃক প্রতিষ্ঠিত; ভারতের একটি বাঙালি রাজনৈতিক দল। ভরতীয় রাজনীতিতে উত্তর-পূর্ব ভারতে অনুপ্রবেশকারী বাঙালিদের বিরুদ্ধে বয়ানবাজির প্রতিক্রিয়া হিসেবে এই দলটি গঠন করা হয়। ৮০'র দশকের মধ্যভাগে দলটি কিছুদিনের জন্য সংবাদ শিরোনামে জায়গা করে নেয়; এমনকি সীমান্তবর্তী জেলাগুলোর কয়েকটি পঞ্চায়েত নির্বাচনে জয়লাভও করে। বর্তমানে, আমরা বাঙালী দলটি দার্জিলিং গোর্খাদের নতুন রাজ্য গোর্খাল্যান্ড গঠনের দাবির বিরুদ্ধে বিক্ষোভ প্রদর্শন সহ বিভিন্ন আন্দোলনের সাথে জড়িত।
আমরা বাঙালী'র রাজনৈতিক মতাদর্শ মূলত প্রভাতরঞ্জন সরকারের অর্থনৈতিক ও রাজনৈতিক গণতন্ত্রের ধারণা ভিত্তিক। পশ্চিমবঙ্গে দলটি সংগঠিত হলেও, অন্যান্য রাজ্য যেগুলোতে বৃহৎ বাঙালি জনগোষ্ঠী বসবাস করে যেমন, ত্রিপুরা, বিহার, উড়িষ্যা, আসাম ও ঝাড়খণ্ডে দলটির উপস্থিতি বর্তমান। ১৯৮০-এর দশকে ত্রিপুরায় পাহাড়ি জাতিগোষ্ঠীর সাথে বাঙালিদের উত্তেজনা ছড়িয়ে পড়ার করাণে দলটি জয়ী হয় ও বিধানসভায় প্রবেশ করে; এবং এটিই এই দলের একমাত্র রাজনৈতিক সাফল্য।
আমারা বাঙালি এর লক্ষ্য ও বিষয়বস্তুগুলি হলো:আমরা বাঙালির কিছু মৌলিক উপাদানগুলি যেমন, বাংলা ভাষা ও সংস্কৃতির প্রতি শ্রদ্ধাশীল সকল মতাদর্শিক মানুষদের সাথে বাংলার অঞ্চল পুনর্গঠন এবং এই অঞ্চলের একটি নতুন নাম "বাঙ্গালিস্তান" প্রদানের প্রস্তাব করেছে।
পশ্চিমবঙ্গে, আমরা বাঙালী দলটি রেলওয়ে স্টেশনের বোর্ড ভাংচুর এবং অনেক স্থানের ইংরেজি ও হিন্দি নামগুলো কালো আলকাতরা দিয়ে মিটিয়ে দিয়েছে যাতে বাংলা নামটিই দেখা যায়।
ম্যাগি স্মিথ
ডেম মার্গারেট নাটালি স্মিথ, সিএইচ, ডিবিই (ইংরেজি: Dame Margaret Natalie Smith, জন্ম: ২৮শে ডিসেম্বর, ১৯৩৪) হলেন একজন ইংরেজ অভিনেত্রী। ৬৬ বছরের কর্মজীবনে তিনি মঞ্চ, চলচ্চিত্র ও টেলিভিশনে অভিনয় করেছেন। তিনি পঞ্চাশের অধিক চলচ্চিত্রে অভিনয় করেছেন। ছয় দশক ধরে ব্রিটিশ সংস্কৃতির অন্যান্য ব্যক্তিত্ব স্মিথকে প্রদর্শন কলায় তাঁর অবদানের জন্য রাণী দ্বিতীয় এলিজাবেথ ১৯৯০ সালে ডেমহুড প্রদান করেন, এবং নাটকে তাঁর কাজের স্বীকৃতিস্বরূপ তিনি রাণীর কাছ থেকে ২০১৪ সালে কম্প্যানিয়ন অব অনার লাভ করেন।
স্মিথ ১৯৫২ সালে অক্সফোর্ড প্লেহাউজের শিক্ষার্থী থাকাকালীন মঞ্চে অভিনয় শুরু করেন এবং ১৯৫৬ সালে ব্রডওয়ের "নিউ ফেসেস" নাটকে অভিনয়ের মধ্য দিয়ে পেশাদার কর্মজীবন শুরু করেন। লন্ডন মঞ্চে তাঁর "দ্য প্রাইভেট ইয়ার" ও "দ্য পাবলিক আই" (১৯৬২), "হেডা গ্যাবলার" (১৯৭০), "ভার্জিনিয়া" (১৯৮১), "দ্য ওয়ে অব দ্য ওয়ার্ল্ড" (১৯৮৪) এবং "ট্রি টল ওমেন" (১৯৯৪) নাটকে অভিনয়ের জন্য রেকর্ড সংখ্যক পাঁচবার শ্রেষ্ঠ অভিনেত্রী বিভাগে ইভেনিং স্ট্যান্ডার্ড পুরস্কার লাভ করেন। তিনি "প্রাইভেট লাইভ্‌স" (১৯৭৫) ও "নাইট অ্যান্ড ডে" (১৯৭৯) নাটকের জন্য টনি পুরস্কারের মনোনয়ন লাভ করেন এবং ১৯৯০ সালে "লেটিস অ্যান্ড লাভেজ" নাটকের জন্য এই পুরস্কার লাভ করেন। তাঁর অন্যান্য উল্লেখযোগ্য মঞ্চ ভূমিকা হল স্ট্রাটফোর্ড শেকসপিয়ার উৎসবের "অ্যান্থনি অ্যান্ড ক্লিওপ্লেট্রা" (১৯৭৬), ও "ম্যাকবেথ" (১৯৭৮), এবং ওয়েস্ট এন্ড থিয়েটারের "আ ডেলিকেট ব্যালেন্স" (১৯৯৭) ও "দ্য ব্রেথ অব লাইফ" (২০০২)।
পর্দায় তিনি ১৯৫৮ সালের অপরাধধর্মী চলচ্চিত্র "নোহোয়্যার টু গো" (১৯৫৮) এ অভিনয় করে প্রথম সকলের দৃষ্টি কাড়েন। এই ছবিতে অভিনয়ের জন্য তিনি তার প্রথম বাফটা পুরস্কারের মনোনয়ন লাভ করেন। তিনি রেকর্ড সংখ্যক চারবার শ্রেষ্ঠ প্রধান অভিনেত্রী বিভাগে বাফটা পুরস্কার লাভ করেন, যার মধ্যে রয়েছে "দ্য প্রাইম অব মিস জঁ ব্রদি" (১৯৬৯), "আ প্রাইভেট ফাংকশন" (১৯৮৪), "আ রুম উইথ আ ভিউ" (১৯৮৬) ও "দ্য লোনলি প্যাসন অব জুডিথ হির্ন" (১৯৮৮) ছবিতে অভিনয়ের জন্য এবং "টি উইথ মুসোলিনি" (১৯৯৯) ছবিতে অভিনয়ের জন্য একবার শ্রেষ্ঠ পার্শ্ব অভিনেত্রী বিভাগে বাফটা পুরস্কার লাভ করেন। তিনি ছয়বার একাডেমি পুরস্কারের মনোনয়ন লাভ করেন, যার মধ্যে "দ্য প্রাইম অব মিস জঁ ব্রদি" (১৯৬৯) ছবিতে অভিনয়ের জন্য শ্রেষ্ঠ অভিনেত্রীর জন্য একাডেমি পুরস্কার এবং "ক্যালিফোর্নিয়া সুইট" (১৯৭৮) ছবিতে অভিনয়ের জন্য শ্রেষ্ঠ পার্শ্ব অভিনেত্রীর জন্য একাডেমি পুরস্কার লাভ করেন। তিনি ছয়জন অভিনেত্রীর জন্য একজন, যিনি এই দুই বিভাগেই পুরস্কার লাভ করেছেন। তাঁর অস্কার মনোনয়নপ্রাপ্ত অন্যান্য চলচ্চিত্রগুলো হল "ওথেলো" (১৯৬৫), "ট্রাভেল্‌স উইথ মাই আন্ট" (১৯৭২), "আ রুম উইথ আ ভিউ" (১৯৮৬) এবং "গসফোর্ড পার্ক" (২০০১)। এছাড়া তিনি তিনবার গোল্ডেন গ্লোব পুরস্কার অর্জন করেন।
মার্গারিটা নাটালি স্মিথ ১৯৩৪ সালের ২৮শে ডিসেম্বর এসেক্সের ইলফোর্ডে জন্মগ্রহণ করেন। তাঁর পিতা নাথানিয়েল স্মিথ (১৯০২-১৯৯১) ছিলেন একজন জনস্বাস্থ্য চিকিৎসক। তিনি অক্সফোর্ড বিশ্ববিদ্যালয়ে কাজ করতেন। স্মিথের মাতা মার্গারেট হাটন (জন্মনাম লিটল, ১৮৯৬-১৯৭৭) ছিলেন একজন স্কটিশ সচিব। স্মিথের পিতামাতা গ্লাসগো থেকে নিউক্যাসল হয়ে লন্ডন আসার পথে ট্রেনে তাদের প্রেমের পরিচয় ও প্রণয়ের গল্প শুনাতেন। চার বছর বয়সে তিনি তাঁর পরিবারের সাথে অক্সফোর্ডে চলে যান। তাঁর দুই ছোট যমজ ভাই রয়েছে। তারা হলেন অ্যালিস্টার (১৯৮১ সালে মারা যান) ও ইয়ান। ইয়ান স্থাপত্য স্কুলে পড়াশুনা করেন। স্মিথ ১৬ বছর বয়স পর্যন্ত অক্সফোর্ড হাই স্কুলে পড়াশুনা করেন এবং পরে অক্সফোর্ড প্লেহাউজে অভিনয় বিষয়ে পড়াশুনা করেন।
এক্রোস্টিক কবিতা
এক্রোস্টিক কবিতা যার সব গুলো পঙক্তির আদ্যক্ষর মিলে একটি নাম বা অর্থবোধক শব্দ বা বাক্য তৈরি হয়। যতদূর জানা যায় এক্রোস্টিক কবিতার সুত্রপাত হিব্রু ভাষায়। গঠন অভিনবত্ব ও মৌলিকতার কারণে পরবর্তীতে তা বিভিন্ন ভাষায় চর্চা শুরু হয়। মধ্যযুগে ইতালিতে উদ্ভূত হয়ে ষোড়শ শতাব্দীতে টমাস ওয়াট ও স্যার ফিলিপ সিডনির হাত ধরে ইংরেজি সাহিত্যে প্রবেশ করে এই কবিতা। সনেট বা চতুর্দশপদী কবিতা যার হাত ধরে বাংলা সাহিত্যে আগমন করে সেই কবি মাইকেল মধুসুদন দত্তের হাত ধরেই এক্রোস্টিক কবিতা বাংলা সাহিত্যে প্রবেশ করে ছিলো। তার কবিতাটির সবগুলো পঙক্তির আদ্যক্ষর এক সাথে মিল করলে তার এক বন্ধু গউর দাস বসাক এর নাম হয়। কবি কায়কোবাদ গিরিবালা দেবিকে নিয়ে এ ধরণের কবিতা রচনা করে ছিলেন। বাংলা সাহিত্যের প্রথম এক্রোস্টিক কাব্যগ্রন্থ মুজিবগাথা। বাঙালি প্রকাশনী থেকে প্রকাশিত কবি শেখ খলিলুর রহমানের এই এক্রোস্টিক কাব্যগ্রন্থটি প্রকাশিত হয় ২০১৭ সালে। এই গ্রন্থে একশত কবিতা রয়েছে প্রতিটা কবিতার প্রত্যেক লাইনের প্রথম বর্ন মিল করলে শেখ মুজিবুর রহমান হয়। বইটি বাঙালি প্রকাশনী ও রকমারি. কম থেকে খুজে নেয়া যায়। Oxford Dictionary তে Acrostic শব্দের অর্থ ছন্দবদ্ধ ধাঁধা। এক্রোস্টিক কবিতার বাংলায় কোন যথার্থ প্রতিশব্দ পাওয়া যায় না। তবে এই কবিতা নিয়ে হাসান ইমতি বাংলা কবি ও কবিতার ওয়েবসাইটে গুরুত্বপূর্ণ আলোচনা ও চর্চা করেছেন। তিনি এই কবিতার নাম দিয়েছেন মুখরা কবিতা। এই নাম করনে তিনি যে কারন দেখিয়েছেন তা হল- এই কবিতার সবগুলো লাইনের অদ্যাক্ষর বা মুখশব্দ মিলে আরেকটি নাম, অর্থবহ শব্দ বা বাক্য হয় যা কবিতার মুল সুরের মতই গুরুত্ববহ, তাই বলা হয় কবিতার প্রতিটি প্রথম বর্ণ এক একটি মুখ যা আরেকটি নাম, অর্থবহ শব্দ বা বাক্য গঠনের হাতিয়ার বলেই এই কবিতার নাম মুখরা কবিতা। মুখরা শব্দটি সাধারণত তেজস্বী রমণীদের ক্ষেত্রে ব্যবহার করা হয় যাদের কথার যশ আছে, এই কবিতাও একই সাথে দুটো ভাব ও ভাবনার ছবি আঁকতে পারে বলে মুখরা রমণীদের মতই বক্তব্যবহুল। কবিতাটির ও কবিতার অদ্যাক্ষরের দুটো আলাদা বক্তব্য এই মুখরা কবিতাকে শাশ্বত রমণীর মত রহস্যময় করে তোলে বলে এগুলো মুখরা কবিতা। বাঁধ ভাঙা আওয়াজ ব্লক এ দেবার্নব রায় তার দুটো এক্রোস্টিক কবিতা লিখেছেন। তবে কবি শেখ খলিলুর রহমানের বাংলা সাহিত্যের প্রথম এক্রোস্টিক কাব্যগ্রন্থ মুজিবগাথা' বাংলা এক্রোস্টিক কবিতার এক বিস্ময়কর মাইল ফলক।
মাইকেল মধুসুদন দত্ত গৌরদাস বসাক কে নিয়ে এক্রোস্টিক শ্রেণির কবিতা লিখেন।
গভীর গর্জন সদা করে জলধর, 
উথলিল নদ নদী ধরণী উপর। 
রমণী রমণ লয়ে, সুখে কেলি করে 
দানবাদি দেব যক্ষ সুথিত অস্তরে।
সমীরণ ঘন ঘন ঝন ঝন রব, 
বরুণ প্রলয় দেখি প্রবল প্রভাব । 
স্বাধীন হইয়া পাছে পরাধীন হয় । 
কলহ করয়ে কোন মতে শাস্ত নয়।। এখানে প্রতিটা বাক্যের প্রথম বর্ণকে একত্র করলে মধুসুদনের বাল্যকালের বন্ধু গৌরদাস বসাকের নাম হয়।
শেখ খলিলুর রহমান, জাতির পিতা শেখ মুজিবর রহমানকে নিয়ে মুজিবগাথা নামে একটি কাব্যগ্রন্থ লিখেন। এখানের সব কবিতায় এক্রোস্টিক কবিতা। এরকম একটি কবিতা হলো "তার নাম বাংলাদেশ"শেখ মুজিব যার অগ্নিঝরা ডাক, 
খতম করলো হাজার হাজার পাক। 
মুক্ত হলো বাংলাদেশ হারলো পাকিস্তান, 
জিতলো সারা বাংলাদেশের সাহশী সন্তান। 
বুঝলো সবাই শেখ মুজিবের অমর কৃর্তি বানি, 
রচনা হয় নতুন স্বদেশ সোনার বাংলা খানি। 
রইলো মুজিব সবার মনে দিক বিজয়ী বীর, 
হয়না তাঁহার তুলনা সে গর্ব পৃথিবীর। 
মাথায় তাঁহার স্বদেশ প্রীতির রাঙানো আবেশ, 
নন্দিত এই মুজিব মনেই সোনার বাংলাদেশ। জাতির পিতাকে নিয়ে লেখা এক্রোস্টিক এই কবিতার প্রত্যেক লাইনের প্রথম বর্ন মিল করলে "শেখ মুজিবুর রহমান" হয়।
তাজিকিস্তান-বাংলাদেশ সম্পর্ক
তাজিকিস্তান-বাংলাদেশ সম্পর্ক বলতে তাজিকিস্তান এবং বাংলাদেশের মধ্যকার দ্বিপাক্ষিক সম্পর্ককে বোঝানো হয়। বাংলাদেশ এবং তাজিকিস্তানের মধ্যে বৈদেশিক সম্পর্ক খুবই গভীর যা ভবিষ্যতেও আরো জোরদার করার চেষ্টা করা হচ্ছে।
বাংলাদেশের সাবেক পররাষ্ট্র মন্ত্রী ড. দীপু মনি ২০১৩ সালে দুশান্‌বে সফরে যান।
দুর্যোগ ব্যবস্থাপনায় বাংলাদেশের যথেষ্ট অভিজ্ঞতা থাকায় তাজিকিস্তান এই বিষয়ে বাংলাদেশের সহায়তা প্রত্যাশী। তাজিকিস্তানে কিছু বন্যায় ঝুঁকিসংক্রান্ত ব্যবস্থাপনা কর্মসূচীতে কারিগরি সহায়তা প্রদানের জন্য বাংলাদেশ তার বিশেষজ্ঞদের তাজিকিস্তানে প্রেরণ করছে।
বাংলাদেশ এবং তাজিকিস্তান অর্থনৈতিক কর্মকাণ্ড বৃদ্ধিকল্পে পারস্পরিক আগ্রহ প্রকাশ করছে। বাংলাদেশী বিনিয়োগকারীরা তাজিকিস্তানের বাতি শিল্প এবং সূতি সেক্টরে বিনিয়োগে আগ্রহী। ২০০৭ সালে, "কসমটেক্স", একটি বাংলাদেশী প্রতিষ্ঠান তাজিকিস্তানে সূতি এবং চামড়া প্রক্রিয়াকরণ কারখানা প্রতিষ্ঠা করে।
দু আব জেলা
দু আব জেলা, দো আব জেলা, দু'আব জেলা, দোয়াব জেলা, (, "two waters" হচ্ছে পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা।
১৯৯৭ সালের ৩১ জানুয়ারী তারিখে তালিবান দু আব ও কাতার খাক এলাকায় হামলা চালায়।
মেত্রপলিস এচিয়া
“METROPOLIS”: নগরীয় শীতকালীন উৎসব গুয়াহাটিতে জানুয়ারী মাসে হোওয়া কলা, সঙ্গিতের উৎসব। এটা তিন দিনের জন্য হয় । মেট্রীপোলিসে সমগ্র ভারত থেকে এবং বিশ্বের অন্যান্য অংশ থেকে সৃজনশীল প্রতিভাগুলির একটি সহযোগীতা। প্রযোজনা শিল্পী রঞ্জন ইঞ্জটি ২011 সালে প্রতিষ্ঠিত হয়, উৎসব সঙ্গীত, শিল্প, আলোকচিত্রবিদ্যা, নৈপুণ্য, সাহিত্য, চলচ্চিত্র নির্মাণ, গেমিং, ফ্যাশন ইত্যাদির ক্ষেত্রে সৃজনশীল ব্যক্তিদের কাজের পরিচয় এবং প্রদর্শন করে।
এই উৎসব হল guwahati মহানগর  একটি শ্রদ্ধাঞ্জলি যা অনেক তরুণ ব্রিগেডকে তাদের দৃষ্টিভঙ্গি এগিয়ে নিয়ে যাওয়ার জন্য অনুপ্রাণিত করেছে এবং তাদেরকে তাদের স্বপ্ন বেঁচে রাখার সাহসও প্রদান করেছে। সমসাময়িক শহরগুলির মধ্যে কেবল দুটি পছন্দ আছে, তারা পরিবর্তিত বৈশ্বিক দৃশ্যকল্প সঙ্গে গতিতে বিকাশ বিকশিত বা তারা রূপান্তর ধারণা প্রতিহত এবং এইভাবে অভাশগত। guwahati তে অনেক বিভিন্ন সংস্কৃতি, সম্প্রদায়, ঘোড়দৌড় এবং জীবনধারা একটি হাব হচ্ছে, এটি সব ধরণের সুযোগের দৃষ্টিভঙ্গি, স্বপ্ন এবং স্বপ্নের গলে পাত্র।
উত্সাহী প্রফুল্লতা একটি শহরের একটি মানুষের উপলব্ধি উপর ব্যাপকভাবে প্রভাবিত। উৎসবগুলি স্বীকৃতির প্রক্রিয়াটিকে উত্সাহিত করে, এবং তাই অ-মূলধারার শহুরে পরিচয়ের পুনর্জন্মের জন্য অবদান রাখে যা বিভিন্ন উপ-সংস্কৃতির একটি গলন পট তৈরি করে । যারা শিল্প, সংস্কৃতি, নৈপুণ্য, চলচ্চিত্র, সংগীত, সাহসিকতা এবং জাতিগত ভালবাসে, এবং যারা এটিকে ধারণ করে, তাদের দ্বারা পরিচালিত হয় এবং এই সবগুলির নিয়মাবলী অনুযায়ী জীবন যাপন করে।  metropolisগুল তাদের জন্য হয়। অল্প সময়ের মধ্যেই, metropolisগুল   সর্বদাই সাধারণ আদ্যক্ষরা হয়ে উঠেছে, শহরের সমস্ত উত্সব উদযাপনের সাথে নগরের উত্সাহী মনোভাবকে নির্দেশ করে। এটা উত্তর-পূর্ব অঞ্চলের সুখী এবং বৃহত্তম শহুরে শীতকালীন উৎসবের অন্যতম হিসেবে পরিচিত।
এটি শেষ পর্যন্ত মহানগর guwahatiর সামাজিক দায়বদ্ধতার দিকে প্রথম পদক্ষেপ। মহানগর জাতীয় এবং আন্তর্জাতিক শহুরে উৎসব এবং তার শ্রেষ্ঠ সৃষ্টিশীল প্রতিভা অঞ্চলের প্রদর্শনীর Guwahati. এর উত্তর। গুয়াহাটির শহুরে ইতিহাস তৈরির জন্য শিল্পীদের, চিত্রশিল্পী, চিত্রশিল্পী, চলচ্চিত্র নির্মাতা, কারিগর, লোক শিল্পী, সাইক্লিস্ট, বুলেট রাইডার্স, জাতিগত খাবার, ট্যুর প্রোমোটার এবং আরো অনেক কিছু নিয়ে শিল্পী এক ছাদে "একসঙ্গে" আসেন।
মহানগর শুধু জাতির বিভিন্ন অংশ থেকে নয় বরং শিল্পীদের অংশগ্রহণের পাশাপাশি বেলজিয়াম, রাশিয়া ও ফ্রান্সের মতো দেশ থেকে আগত শিল্পীদের সাথে সাক্ষাত করেছেন। এ ধরনের আন্তর্জাতিক অংশগ্রহণ সত্যই উৎসবের উৎসকে সমৃদ্ধ করেছে এবং আন্তঃজাতীয় সংস্কৃতির বিনিময়ের জন্য একটি প্রয়োজনীয় প্ল্যাটফর্ম প্রদান করেছে।
মহানগরীর 5 ম সংস্করণ ভুটানের সুন্দর হিমালয় রাজ্যের "Focus Country" হিসাবে অংশগ্রহন করেছে, যার ফলে গুয়াহাটির জনগণের জন্য তার সমৃদ্ধ সামাজিক-সাংস্কৃতিক ঐতিহ্য প্রদর্শন করা হয়েছে।
Metropolisর জাতীয় ও আন্তর্জাতিক উভয় খ্যাতিমান খ্যাতনামা ব্র্যান্ডের সাথে সংযুক্তির বিশেষাধিকার রয়েছে, যার মধ্যে রয়েছে অনেকগুলি, তেল, ওএনজিসি, এনআরএল, ভোডাফোন সুপারনেট 4 জি, রেড বুল, পেপসি এমটিভি ইন্ডিজ, স্পাইসজেট, এয়ারটেল, আইডিয়া, এসবিআই, এলআইসি, সনি, প্যানাসনিক, মাহিন্দ্রা
পর্যটন বিভাগ, আসাম সরকার , আসাম রাজ্য দুর্যোগ ব্যবস্থাপনা কর্তৃপক্ষ (এএসডিএমএ), গুয়াহাটি মিউনিসিপাল কর্পোরেশন (জিএমসি), গুয়াহাটি মেট্রোপলিটন ডেভেলপমেন্ট অথরিটি (জিএমডিএ), জেলা দুর্যোগ ব্যবস্থাপনা কর্তৃপক্ষ, কামরুট মেট্রো, স্পোর্টস অ্যান্ড ইয়ুথ ওয়েলফেয়ার ডিপার্টমেন্ট, সরকার। আসামের কয়েকটি নাম, সময়ে সময়ে মহানগর তাদের সমর্থন প্রসারিত করেছেন।
কামদেশ জেলা
কামদেশ জেলা (কামদেইশ জেলা, , ) পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। এটি প্রাথমিকভাবে কুনার প্রদেশের একটি অংশ হিসেবে গঠণ করা হয়েছিল এবং ২০০১ সালে নুরিস্তান প্রদেশ এর অংশ হিসেবে স্থানান্তর করা হয়।
২০০৪ সালে থেকে কামদেশ জেলা নিম্নের জেলার সাথে সীমানা ঘিরে রেখেছে:
তাজিকিস্তানের কূটনৈতিক মিশনের তালিকা
এটি তাজিকিস্তানের কূটনৈতিক মিশনসমূহের একটি তালিকা, যেখানে সম্মানিতি বৈদেশিক দূতসমূহও অন্তর্গত। তাজিকিস্তান হল মধ্য এশিয়ার একটি স্থলাবদ্ধ দেশ।
মান্দল জেলা
মান্দল জেলা (, ) পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। এটি মূলত লঘ্মান প্রদেশের অংশ হিসেবে তৈরী করা হয়েছিল এবং এরপর ২০০১ সালে নতুনভাবে নুরিস্তান প্রদেশের অংশ হিসেবে স্থানান্তরিত করা হয়।
নুরগরম জেলা
নুরগরম জেলা (, ) আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। ২০০৪ সালে আফগানিস্তানের প্রশাসনিক পুনর্নির্মাণ কর্তৃক নুরিস্তান জেলা এবং ওয়ামা জেলার অংশ হিসেবে প্রতিষ্ঠিত করা হয়েছিল।
নোয়াখালি সরকারি মহিলা কলেজ
নোয়াখালি সরকারি মহিলা কলেজ বাংলাদেশের একটি উচ্চ শিক্ষা প্রতিষ্ঠান। সরকারি ব্যবস্থাপনাধীন এই মহাবিদ্যালয়টি ১৯৭০ সালে প্রতিষ্ঠিত হয়। ২০১৫ সালের উচ্চ মাধ্যমিক পরীক্ষায় এই প্রতিষ্ঠানের শিক্ষার্থীদের পাশের হার ছিলো ৬৮.১%।
পারুন জেলা
পারুন জেলা (, ) আফগানিস্তানে নুরিস্তান প্রদেশের ৮টি জেলার মধ্যে অন্যতম একটি জেলা। জেলাটির কেন্দ্রীয় শহরের নাম হচ্ছে পারুন।
ওয়ামা জেলা
ওয়ামা জেলা (, ) আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। ২০০৪ সালে আফগানিস্তানের প্রশাসনিক কর্তৃক পুনর্গঠনের মাধ্যমে পুনরায় নুরগ্রাম জেলা ও পারুন জেলা গঠণ করা হয়।
ইসাবেলা গোমেজ
ইসাবেলা গোমেজ (জন্ম ফেব্রুয়ারী ৯, ১৯৯৮) হলেন একজন কলাম্বিয়ান অভিনেত্রী, যিনি বর্তমানে জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর নিজেস্ব ধারাবাহিক (হাস্যরস-দশ্যকাব্যিক) "ওয়ান ডে এট এ্য টাইম" "এলেনা আলভারেজ" হিসেবে অভিনয় করছেন। এর আগে গোমেজ, মার্কিন টেলিভিশন চ্যানেল এবিসি-এ প্রচারিত জনপ্রিয় হাস্যরস ধারাবাহিক "মর্ডার্ণ ফ্যামিলি" এবং আরেক মার্কিন টেলিভিশন চ্যানেল এল রে নেটওয়ার্ক-এ প্রচারিত ধারাবাহিক "মেটাডোর"-এ ছোট ভূমিকায় অভিনয় করেছেন।
বাংলাদেশের প্রশ্ন ফাঁস কলঙ্ক
সরকারী হিসাব মতে,বাংলাদেশের শিক্ষাক্ষেত্রে সরকারি পরীক্ষায় সর্বপ্রথম ১৯৭৯ সালে মাধ্যমিক বা এসএসসি পরীক্ষায় প্রশ্ন ফাঁসের ঘটনা ঘটে। কিন্তু
বাংলাদেশের শিক্ষাক্ষেত্রে প্রশ্ন ফাঁসের ঘটনা তীব্রতা লাভ করে আরো পরে। ২০১৪ সাল থেকে পিএসসি, জেএসসি, মাধ্যমিক এবং উচ্চমাধ্যমিক পরীক্ষার মতো বাংলাদেশের অন্যান্য সরকারি পরীক্ষারও প্রশ্ন ফাঁস শুরু হয়। এছাড়াও ঢাকা বিশ্ববিদ্যালয় ও বাংলাদেশের মেডিকেল ও ডেন্টাল কলেজ ভর্তি পরীক্ষার প্রশ্ন ফাঁসের অভিযোগ একাধিকবার এসেছে।
২০১৪ সালে অনুষ্ঠিত সব কয়টি সরকারি পরীক্ষার প্রশ্ন ফাঁস হয়েছে বলে একাধিক রিপোর্ট পাওয়া গেলেও সরকার কর্তৃক বরাবরই এই দাবী নাকচ করে দেয়া হয়েছে। এর কিছুদিন পর শিক্ষামন্ত্রী নুরুল ইসলাম নাহিদ প্রশ্ন ফাঁসে দোষীদের পাবলিক পরীক্ষায় প্রশ্নপত্র ফাঁসের সাথে জড়িতদের শিগগিরই চিহ্নিত করে তাদের বিরুদ্ধে ব্যবস্থা নেয়া হবে বলে মন্তব্য করেন।
২০১৪ সালের উচ্চমাধ্যমিক পরীক্ষা চলাকালীন সময়ে ঢাকা বোর্ডের ইংরেজি প্রশ্ন ফাঁস হলে পরীক্ষাটির তারিখ পরিবর্তন করা হলেও, অন্যান্য পরীক্ষার প্রশ্ন ফাঁসের পরেও এ ধরনের কোন পদক্ষেপ নেয়া হয়নি।
এরপর থেকে অনুষ্ঠিত সব কয়টি পাবলিক পরীক্ষারই প্রশ্ন কম বেশি ফাঁস হতে থাকে। এ ব্যাপারে সরকার থেকেও একেক সময় একে ধরনের মন্তব্য পাওয়া যায়। কখনো এই দাবী সম্পূর্নভাবে অস্বীকার করা হয় আবার কখনো আগের চেয়ে কম হারে প্রশ্ন ফাঁস হচ্ছে বলে মন্তব্য করা হয়। এছাড়াও শিক্ষামন্ত্রী নুরুল ইসলাম নাহিদ শিক্ষকদেরকেও প্রশ্ন ফাঁসের সাথে জড়িত বলে মন্তব্য করেন।
২০১৫ সালের মেডিকেল ও ডেন্টাল ভর্তি পরীক্ষার প্রশ্ন ফাঁসের গুরুতর অভিযোগ উঠে। এ ব্যাপারে তীব্র আন্দোলনের প্রেক্ষিতে একটি গণতদন্ত কমিটি গঠন করা হয়। পরবর্তীতে এই কমিটি ২০১৫-১৬ সেশনে মেডিকেল ও ডেন্টাল ভর্তি পরীক্ষার প্রশ্ন ফাঁসের অভিযোগ সত্য বলে রিপোর্ট করে এবং নতুন করে ভর্তি পরীক্ষা গ্রহণের সুপারিশ করে।
প্রশ্নফাঁসের বিপক্ষে পুনরায় পরীক্ষার জন্য একদল শিক্ষার্থী আন্দোলন করলেও সেই আন্দোলন সফল হয়নি। তদন্ত কমিটির সুপারিশ মতে নতুন করে কোন পরীক্ষা নেয়া হয়নি বরং শিক্ষার্থীদের আন্দোলনকে সরকারের পক্ষ থেকে অযৌক্তিক বলা হয়ে এসেছে।
২০১৭ সালে ঢাকা বিশ্ববিদ্যালয়ের ঘ ইউনিটের প্রশ্ন ফাঁসের অভিযোগ আনা হয়। পরীক্ষার আগের রাতে ফাঁস হওয়া এই প্রশ্নেই স্নাতক (সম্মান) শ্রেণীর ভর্তি পরীক্ষা গ্রহণ হলে সমালোচনা তীব্রতা লাভ করে। অবশ্য ঢাকা বিশ্ববিদ্যালয় কর্তৃপক্ষ এই ঘটনা অস্বীকার করে এসেছে।
প্রশ্ন ফাঁসের বিরুদ্ধে শুরু থেকে দেশের শিক্ষাবিদরা সরব অবস্থান গ্রহণ করেছেন। ২০১৪ সালের প্রশ্ন ফাঁসের প্রতিবাদে শিক্ষাবিদ, অধ্যাপক মুহম্মদ জাফর ইকবাল শহীদ মিনারে অবস্থান কর্মসূচি পালন করেন।
২০১৫ সালের মেডিকেল ও ডেন্টাল পরীক্ষার প্রশ্ন ফাঁসের বিরুদ্ধে শিক্ষার্থীদের আন্দোলনে সক্রিয়ভাবে অংশগ্রহণ করেন সৈয়দ আবুল মকসুদসহ কয়েকজন বিশিষ্ট ব্যক্তি। প্রশ্ন ফাঁস রুধতে সরকারের সাথে বিভিন্ন শিক্ষাবিদের একাধিকবার বৈঠক হয়েছে।
ইন্টারনেটে প্রশ্ন ফাঁস বন্ধ করতে সরকার কর্তৃক একাধিকবার ইন্টারনেট বন্ধ এবং সামাজিক যোগাযোগ মাধ্যম বন্ধের ঘটনাও ঘটেছে। কিন্তু এরপরেও প্রশ্ন ফাঁস ঠেকানো যায়নি।
প্রশ্নপত্র ফাঁস, প্রকাশ বা বিতরণের সঙ্গে জড়িত থাকার শাস্তি ন্যূনতম ৩ বছর থেকে সর্বোচ্চ ১০ বছরের কারাদণ্ডসহ অর্থদণ্ডের বিধান রয়েছে। পাবলিক পরীক্ষা (অপরাধ) আইন, ১৯৮০ এবং সংশোধনী ১৯৯২-এর চার নম্বর ধারায় এই শাস্তির বিধান রয়েছে। প্রশ্ন ফাঁসের অভিযোগে বিভিন্ন সময় বিভিন্ন ব্যক্তিকে গ্রেফতারের নজির রয়েছে।
২০১৭ সালের মেডিকেল ও ডেন্টাল ভর্তি পরীক্ষার প্রশ্ন ফাঁসের চেষ্টাকালে এক কর কর্মকর্তাকে র‌্যাব আটক করে।
তবে এখন পর্যন্ত কোন গ্রেফতারকৃত অপরাধীর শাস্তির রায় পাওয়া যায়নি।
পাবনা সরকারি বালিকা উচ্চ বিদ্যালয়
পাবনা সরকারি বালিকা উচ্চ বিদ্যালয় বাংলাদেশের পাবনা জেলার প্রাচীনতম মাধ্যমিক বিদ্যালয়গুলির একটি। স্কুলটি তিন থেকে দশ শ্রেণী (এসএসসি) থেকে শিক্ষা প্রদান করে। বিদ্যালয়টি প্রভাতী ও দিবা এই দুই সময়ে কার্যক্রম পরিচালনা করে - প্রভাতী শাখার শ্রেণি কার্যক্রম শুরু হয় সকাল ৭টা ৩০ মিনিট হতে এবং দিবা শাখার শ্রেণি কার্যক্রম শুরু হয় বেলা ১২টা ৩০ মিনিট হতে। এই বিদ্যালয়টি কেবল মেয়েদের জন্য হলেও এখানে পুরুষ এবং মহিলা - উভয় ধরনের শিক্ষকই রয়েছেন। প্রভাতী ও দিবা এই দুই শাখার জন্য একজনই প্রধান শিক্ষক হলেও উভয় শাখার জন্য শিক্ষকগণ ভিন্ন। এখানে একটি খেলার মাঠ, তিনটি ভবন এবং একটি মসজিদ আছে। এছাড়াও এখানে পদার্থবিদ্যা, রসায়ন, জীববিজ্ঞান এবং কম্পিউটার শিক্ষার জন্য পৃথক গবেষণাগার আছে।
পাবনা সরকারি বালিকা উচ্চ বিদ্যালয়টি ১৮৮৩ সালে প্রতিষ্ঠিত হয়।
এই বিদ্যালয়টি পাবনা শহরের কেন্দ্রস্থলের দিলালপুরে অবস্থিত, যার অবস্থানাঙ্ক ।
মেটিয়াবুরুজ বিধানসভা কেন্দ্র
মেটিয়াবুরুজ(বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৫৭ নং মেটিয়াবুরুজ বিধানসভা কেন্দ্রটি কলকাতা পৌরসংস্থার ১৩৬, ১৩৭, ১৩৮, ১৩৯, ১৪০ এবং ১৪১ নং ওয়ার্ডগুলি নিয়ে গঠিত। এবং মহেশতলা পৌরসভার ১ থেকে ৭,৯ এবং ১০ নং ওয়ার্ডগুলি নিয়ে গঠিত।
মেটিয়াবুরুজ বিধানসভা কেন্দ্র ২১ নং ডায়মন্ড হারবার লোকসভা কেন্দ্রেরঅন্তর্গত।
উজবেকিস্তান–তুর্কমেনিস্তান সম্পর্ক
উজবেকিস্তান–তুর্কমেনিস্তান সম্পর্ক বলতে উজবেকিস্তান এবং তুর্কমেনিস্তানের মধ্যকার দ্বিপাক্ষিক সম্পর্ককে বোঝায়। উজবেকিস্তানের দূতাবাস আশখাবাদে অবস্থিত। অপরদিকে তুর্কমেনিস্তানের দূতাবাস তাশখন্দে অবস্থিত। ১৯৯১ সালে সংঘাত শুরু হওয়ার আগে উভয় দেশ তুর্কমেন সোভিয়েত সমাজতান্ত্রিক প্রজাতন্ত্র এবং উজবেক সোভিয়েত সমাজতান্ত্রিক প্রজাতন্ত্র হিসেবে সোভিয়েত ইউনিয়নের অধীনস্থ প্রজাতন্ত্র ছিল।
ন্যাশনাল ইন্সটিটিউট অব ইঞ্জিনিয়ারিং এন্ড টেকনোলজি
ন্যাশনাল ইন্সটিটিউট অব ইঞ্জিনিয়ারিং এন্ড টেকনোলজি বাংলাদেশের রাজধানী ঢাকার ৬৯ বীর উত্তম কাজী নুরুজ্জামান রোড, তেজগাঁও, ঢাকায় অবস্থিত একটি বেসরকারি পলিটেকনিক ইন্সটিটিউট। কলেজটি ২০১৩ সালে প্রতিষ্ঠিত হয়।
প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের কারিগরী শিক্ষায় বিশেষ ভূমিকা পালন করে আসছে।
ন্যাশনাল ইন্সটিটিউট অব ইঞ্জিনিয়ারিং এন্ড টেকনোলজি পান্থপথ, কলাবাগান এলাকায় অবস্থিত। এর পূর্বে সোনারগাঁও বিশ্ববিদ্যালয় এবং দক্ষিণ-পূর্বে বসুন্ধরা সিটি অবস্থিত
রাজধানী শহর ঢাকার অন্যতম শিল্প এলাকা তেজগাঁও এর ৬৯ বীর শ্রেষ্ঠ নুরুজ্জামান রোড, ঢাকা এলাকায় ক্যাম্পাস অবস্থিত। মূল ক্যাম্পাসে রয়েছে সাততলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ কক্ষ, পাঁচটি বড় কম্পিউটার ল্যাব ও ল্যবরেটরী রয়েছে। মূল ভবনের নিচতলায় রয়েছে মসজিদ ও ক্যান্টেইন।
একাডেমিক প্রযুক্তি সমূহের মধ্যে রয়েছে
এখানে গরীব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে।
ন্যাশনাল ইন্সটিটিউট অব ইঞ্জিনিয়ারিং এন্ড টেকনোলজি এর ছাত্রদের জন্য আবাসিক হলের সুবিধা রয়েছে।
বাংলা ভাষায় রচিত আত্মজীবনী ও স্মৃতিকথার তালিকা
আত্মজীবনী হচ্ছে স্বরচিত জীবনচরিত। বিশ্বের অন্যান্য সাহিত্যের মতো বাংলা সাহিত্যেও আত্মজীবনী একটি বিশেষ স্থান অধিকার করে আছে। বাংলা ভাষায় অনেক আত্মজীবনী রচিত হয়েছে, যদিও সবগুলি এখন আর পাওয়া যায় না। উনিশ শতকের আগে বাংলা ভাষায় লিখিত কোন আত্মজীবনী পাওয়া যায় না। প্রাচীন ও মধ্যযুগের গীতিকবিতায় ভণিতার মাধ্যমে আত্মপরিচয় তুলে ধরার একটা প্রয়াস লক্ষ্য করা যায়। বিশেষ করে, কাহিনীকাব্যে আত্মপরিচয় অনেকটা বিস্তৃত আকারে লেখা হয়েছে। চণ্ডীমঙ্গল কাব্যে মুকুন্দরাম চক্রবর্তী ও পদ্মাবতী কাব্যে আলাওল এরূপ আত্মপরিচয় দিয়েছেন। তবে আধুনিক ধারার আত্মজীবনী বলতে যা বোঝায়, এগুলি তার মধ্যে পড়ে না।
সাহিত্য হিসেবে আত্মজীবনীর যথার্থ প্রকাশ ঘটে উনিশ শতকের গোড়ার দিকে। এরূপ প্রথম আত্মজীবনী রচনা করেন দেওয়ান কার্তিকেয়চন্দ্র রায়।
টেম্পল রান ২
টেম্পল রান ২ হল একটি অবিরাম চলমান ভিডিও গেম যা ঈমানগি স্টুডিওস দ্বারা নির্মিত এবং প্রকাশিত। "টেম্পল রানের" পরিণতি, এই গেম স্বামী-স্ত্রীর দল কেইথ শেফার্ড এবং নাটালিয়া লুক্যানোভা প্রযোজনা, পরিকল্পনা এবং প্রোগ্রামিং করেছেন, সঙ্গে কিরিল চাংগোভ দ্বারা শিল্পিত। এটি জানুয়ারি ১৭, ২০১৩-তে এ্যাপ স্টোরে, জানুয়ারি ২৪-এ গুগল প্লে-তে, এবং ডিসেম্বর ২০-এ উইন্ডোজ ফোন ৮-এ মুক্তি পায়।
জুন ২০১৪ অনুযায়ী, "টেম্পল রান ২" এবং পূর্বসংস্করগুলিকে ১ লক্ষ কোটি বারের চেয়েও বেশিবার ডাউনলোড করা হয়েছে।
"টেম্পল রান ২"-তে পূর্বসংস্করগুলির একই কন্ট্রোল রয়েছে। কিন্তু, এটি নিজেই এই গেমপ্লেতে জিপ-লাইন, খনির পথ, জলপ্রপাত, এবং আগুনের জেট বিমানের মতো নতুন প্রতিবন্ধকতা চালু করে সামান্য ভিন্ন করা হয়েছে। এই গেমে আরো রয়েছে নতুন শক্তি-বৃদ্ধি, এবং খেলোয়াড়রা এখন সবুজ মণি ব্যবহার করে মৃত্যু থেকে প্রধান চরিত্রটিকে বাঁচানোর ক্ষমতা আছে যা তারা দৌড়ে সংগ্রহ করে, বা অনলাইন থেকে কিনে নিতে পারেন। গেমটিকে প্রথম গেমটি থেকে একটি ভিন্ন জায়গায় সাজানো হয়েছে, এবং এর প্রধান চরিত্রটি দ্রুত দৌড়ে। তিনটি বানর যা আসল গেমে চরিত্রটিকে অনুসরণ করত তাদেরকে বাদ দেওয়া হয়েছে। এখন, একটি অসাধারণ বড় বানর নাম কুচাঁক হল একমাত্র বিরোধী।
উপরের বলা প্রাথমিক মুক্তি অনুযায়ী, সেখানে খেলার জন্য চারটি চরিত্র লভ্য ছিল, কিন্তু যা ২০১৬-তে সাতাশটিতে বৃদ্ধি পায়:
টেম্পল রান
টেম্পল রান হয় একটি ৩ডি অবিরাম চলমান ভিডিও গেম উন্নত এবং প্রকাশিত দ্বারা ঈমানগি স্টুডিওস। এটি উত্পাদিত, পরিকল্পিত এবং প্রোগ্রাম করা হয় দ্বারা মী-স্ত্রী দল কিথ শেফার্ড এবং নাটালিয়া লাকনাভা, এবং শিল্প সঙ্গে কিরিল ত্যাঙ্গোভ। গেমটি প্রাথমিকভাবে জন্য মুক্তি ছিল
মূল গেম একটি সিকেল জন্য জানুয়ারী ১৭, ২১৭ মুক্তি পায় আইওএস, এবং অ্যান্ড্রয়েড জন্য জানুয়ারী ২৪ জন্য হিসাবে জুন ২০১৪, টেম্পল রান এবং এর ধারাবাহিকটি ১ বিলিয়ন বার ডাউনলোড করা হয়েছে।
মধ্যে "টেম্পল রান", প্লেয়ারটি গার্ড ডেঞ্জারস, একটি এক্সপেরার, স্কারলেট ফক্স, অব্যাহতি শিল্পী, ব্যারি বোনস, একটি শহর পুলিশ, কর্মা লি, ফার ইস্ট, মন্টানা স্মিথের সবচেয়ে দ্রুতগতির রানার, "দ্বিতীয় শ্রেষ্ঠ অনুসন্ধানকারী" ইন্ডিয়ানা জোনস সর্বকালের সেরা অ্যানার্নিয়ার হিসাবে উল্লেখ করে; মন্টানা স্মিথ তার মতো দেখতেও পারেন, যদিও টেম্পল রান ২ তে তিনি কাউবয়র মত দেখতে) ফ্রান্সিসকো মন্তোয়া, একটি স্প্যানিশ বিজয়ী বা জ্যাক ওয়েন্ডার, একটি ফুটবল তারকা। নির্বাচিত একটি অক্ষর একটি আশ্চর্যজনক মন্দির থেকে একটি প্রাচীন এবং মূল্যবান সোনালী প্রতিমা খোঁজা একটি সাহসিক কাজ শুরু হবে। তারা উপলব্ধি করতে পারবে না যে মন্দিরটি এমন একটি পরিবার দ্বারা বাস করা হয় যা তাদের গ্রাস করতে চায়। খেলা একটি অবিরাম চলমান খেলা হিসাবে, মন্দির কোন শেষ নেই; চরিত্রটি পর্যন্ত খেলোয়াড় নাটকগুলি একটি বড় বাধা মধ্যে সংঘর্ষে, জল মধ্যে পড়ে বা দৈত্য বানর দ্বারা অতিক্রম করা হয়।
চরিত্র চলমান থাকলে, প্লেয়ারটি বামে বা নাও হতে পারে। চরিত্র চলছে যখন তিন ধরনের কয়েন পাওয়া যাবে: স্বর্ণ, লাল, এবং নীল। একটি স্বর্ণের মুদ্রা শুধুমাত্র প্লেয়ারে মুদ্রা যোগ করবে। লাল কয়েন দুটি কয়েন মূল্যবান, নীল কয়েন তিনটি মূল্যের। মুদ্রাগুলি পাওয়ার-আপ এবং অথবা অন্যান্য অক্ষরগুলি কিনতে এবং তারপর আপগ্রেড করতে ব্যবহার করা যেতে পারে। ) দ্বারা কয়েনও ক্রয় করা যায় ইন-অ্যাপ ক্রয় এর সাথে পেমেন্ট আসল অর্থ এর। যখন প্লেয়ারটি বাম বা ডানদিকে ঘুরিয়ে দিতে চায়, তখন টাচস্ক্রিন সংশ্লিষ্ট দিকটিতে স্যুইপ করা যায়। প্লেয়ার একটি বস্তু উপর ঝাঁপ ইচ্ছুক যদি, পর্দা ঊর্ধ্বে swiped করা যেতে পারে; প্লেয়ার নিচে স্লাইড করতে ইচ্ছুক হলে
তার প্রাথমিক রিলিজ থেকে অ্যাপ স্টোর ৪ আগস্ট, ২০১১ তারিখে, গেমটির জনপ্রিয়তা বেড়ে গেছে,
আব্দুল লতিফ বিন আব্দুল্লাহ সালেহ মুহাম্মদ আল-কাওয়ারী
আবদুল লতিফ বিন আব্দুল্লাহ সালেহ মুহাম্মাদ আল-কাওয়ারী, ১৯৭৫ সালে জন্মগ্রহণকারী কাতার ভিত্তিক অর্থায়নকারী, তহবিল সংগ্রহকারী এবং সন্ত্রাসী গ্রুপ আল কায়েদার জন্য "নিরাপত্তা কর্মকর্তা"।
কাতারি সেনাবাহিনীতে চাকরিরত অবস্থায়, আল-কাওয়ারী ১৯৯৬ সালে ব্যর্থতার অংশ ছিল, যার লক্ষ্য হল সম্প্রতি ঘোষণা করা আমীর শেখ হামাদ বিন খলিফা আল-থানিকে ধ্বংস করে এবং তাঁর পিতা সিংহাসন পুনঃস্থাপন (১০)। এই ব্যর্থ প্রচেষ্টা এর ফলে কয়েক ডজন গ্রেফতার এবং মৃত্যুদণ্ড কার্যকর হয়, যার মধ্যে রয়েছে আমিরের নিজের চাচাত ভাইয়ের কারাগার সহ, শেখ হামাদ বিন জসিম বিন হামাদ আল-থানি।
২০০০ সালের প্রথম দিকে আল-কাওয়ারী দুটি প্রধান আল-কায়দা সংগঠনের সাথে কাজ করেছিল: মোস্তফা হজ্ব মুহাম্মদ খান (এ.কে.এ হাশান গোল) এবং ইব্রাহিম ঈসা হজ্ব মুহাম্মদ আল বাকর গোলকে ২০১১ সালে আল কায়দার পরিচালিত ও কুরিয়ার হিসেবে মনোনীত করা হয়, যারা "কমপক্ষে ২০০৩ সাল থেকে" সক্রিয় ছিল এবং ২০১৪ সালে আল-বকরকে সন্ত্রাসী গ্রুপের আর্থিক, বস্তুগত এবং প্রযুক্তিগত সহায়তা প্রদানের জন্য মনোনীত করা হয়েছিল। আল কাওয়ারী পাকিস্তানে আল কায়েদার কাছে অর্থ হস্তান্তর করার জন্য গোল এবং আল-বাকারের সাথে কাজ করে, একই সময়ে আল কাওয়ারীও গোল জন্য একটি প্রতারণাপূর্ণ পাসপোর্ট প্রাপ্ত।
২০১২ সালের প্রথম দিকে আল-কাওয়ারী আল কায়দার জন্য মনোনীত হাজার হাজার ডলারের কুরিয়ারের আন্তর্জাতিক ভ্রমণকে সহায়তা করেছিল। পরে ইউএস ট্রেজারি ডিপার্টমেন্টের মতে, একই বছর তিনি কাতার ভিত্তিক চরমপন্থীদের কাছ থেকে বৈদেশিক দাতা তহবিল লাভের বিষয়টি নিশ্চিত করে কাতারের অর্থ সাহায্যকারীর কাছ থেকে অর্থ আদান-প্রদানের জন্য সমন্বয় সাধন করেন।
আল-কাওয়ারী অনলাইন অর্থ-উত্থাপনের প্ল্যাটফর্মের সাথে জড়িত ছিলেন, মাদাদ আহল আল-শাম। আল-শাম কাতার ভিত্তিক একটি দাতব্য সংস্থা ছিল যার অর্থ আল-নুসরা ফ্রন্ট, আল-কায়েদার সিরিয়ান শাখার তহবিল এবং সহায়তা প্রদান করে। আগস্ট ২01২ সালে আল-শামকে নুসরা ফ্রন্টের সদস্য হিসেবে "দলের জন্য [গোষ্ঠীর] পছন্দের শাখার" হিসাবে উল্লেখ করা হয়।
৫ আগস্ট ২০১৫ তারিখে মার্কিন কংগ্রেসের মাধ্যমে আল কাওয়ারীকে "মিডিল ইস্ট জুড়ে সন্ত্রাসীদের সহায়তা করার জন্য দায়ী অর্থদাতা" হিসেবে মনোনীত করা হয়। ইউএন। নিষেধাজ্ঞা এবং একই বছরের সেপ্টেম্বর ২১ তারিখে একটি পদ অনুসরণ। এই স্বীকৃতি সত্ত্বেও কাতার সরকার গ্রেফতার বা আল কাওরি সীমিত করেনি, এবং তিনি কাজ চালিয়ে যেতে বিশ্বাস করা হয়।
উজবেকিস্তানে অবস্থিত কূটনৈতিক মিশনের তালিকা
এটি উজবেকিস্তানে অবস্থিত কূটনৈতিক মিশনসমূহের একটি তালিকা। বর্তমানে তাশখন্দে ৪৪টি দেশের দূতাবাস রয়েছে।
ফুটবল (খেলা)
ফুটবল দলগত ক্রীড়ার গোত্রভুক্ত যেখানে বিভিন্নভাবে একটি বলকে পদাঘাত করে গোল করা হয় ।
যদিও ফুটবল শব্দটি আঞ্চলিক প্রেক্ষাপটে প্রদর্শিত হয়,তবে সব অঞ্চলের মধ্যে 'ফুটবল' শব্দটাই বেশী প্রচলিত। 
কিছু নির্দিষ্ট অঞ্চলে 'ফুটবল' নামক খেলা দ্বারা এসোসিয়েশন ফুটবল (কিছু দেশে সকার নামে পরিচিত); গ্রিডরন ফুটবল (বিশেষ করে আমেরিকান ফুটবল বা কানাডিয়ান ফুটবল); অস্ট্রেলিয়ান নিয়মে ফুটবল; রাগবি ফুটবল (রাগবি লিগ বা রাগবি ইউনিয়ন); এবং গ্যালিক ফুটবল ইত্যাদি বোঝানো হয়। ফুটবলের এই বিভিন্ন বৈচিত্রগুলি ফুটবল কোড হিসাবে পরিচিত।
ইতিহাসে ফুটবলের বিভিন্ন রুপ শনাক্ত করা যায়,অধিকাংশ ক্ষেত্রেই এটি কৃষকদের জনপ্রিয় খেলা ছিল। 
ঊনবিংশ শতাব্দীতে ইংরেজি পাবলিক স্কুলগুলোতে ফুটবলের সমসাময়িক কোডগুলোকে নিজেকেদের ফুটবলে অন্তর্ভুক্ত করতে দেখা যায়।
ব্রিটিশ সাম্রাজ্যের বিস্তার ফুটবলের এই নিয়মগুলোকে সরাসরি নিয়ন্ত্রিত সাম্রাজ্যের বাইরে ব্রিটিশ প্রভাবে থাকা অঞ্চলেও ছড়িয়ে দিতে থাকে।
ঊনবিংশ শতাব্দীর শেষের দিকে, স্বতন্ত্র আঞ্চলিক কোড ইতিমধ্যেই উন্নয়নশীল ছিল: গালিক ফুটবল, উদাহরণস্বরূপ, তাদের ঐতিহ্য বজায় রাখার জন্য ইচ্ছাকৃতভাবে স্থানীয় ঐতিহ্যবাহী ফুটবল খেলার নিয়মগুলি অন্তর্ভুক্ত করে। ১৮৮৮ সালে ইংল্যান্ডে ফুটবল লীগ প্রতিষ্ঠিত হয় যেটি সকল পেশাদার ফুটবল প্রতিযোগিতার মধ্যে প্রথম। বিংশ শতাব্দীর মাঝামাঝি সময়ে বিভিন্ন ধরণের ফুটবল বিশ্বব্যাপী জনপ্রিয় হয়ে উঠেছিল।সাধারণ উপাদান
ফুটবলের বিভিন্ন কোডগুলোর কিছু সাধারণ উপাদান আছে: আমেরিকান ফুটবল, কানাডিয়ান ফুটবল, রাগবি ইউনিয়ন এবং রাগবি লিগ খেলোয়াড়দের খেলা শুরুতে মাঠের সীমিত এলাকায় অবস্থান গ্রহণ করে। তারা বল চালানোর প্রধান উপায় হিসাবে ছুড়ে মারা এবং দৌড় ব্যবহার করে থাকে এবং কেবলমাত্র কিছু সীমিত সময়েই বলে লাথি মারে। শারীরিক মোকাবেলা একটি প্রধান দক্ষতা ।
অ্যাসোসিয়েশন ফুটবল এবং গালিক ফুটবলে পিচের চারপাশে বলটি সরানোর জন্য লাথি ব্যবহার করতে হয়, সঙ্গে আরো সীমিত দক্ষতা। শারীরিক নিয়ন্ত্রণ খেলার ক্ষেত্রে কম গুরুত্ত্বপূর্ণ এবং খেলোয়াড়রা মাঠে মুক্তভাবে ঘুরে বেড়াতে পারবে (অফসাইড আইন সাধারণত কম কঠোর)।-দলগুলো সাধারণত গঠিত হয় ১১ এবং ১৮ জনের মধ্যে; কিছু পরিবর্তন যেখানে কম খেলোয়াড় (প্রতি দলে পাঁচ কিংবা তারও অধিক) থাকে,সেটি আরও জনপ্রিয়। 
-একটি নির্দিষ্ট এলাকা যেখানে খেলাটি পরিচালিত হবে। 
-বিরোধী দলের অঞ্চলের শেষ সীমানায় বল নিয়ে এবং লক্ষ্য অঞ্চলে কিংবা লক্ষ্যদাগে পৌছিয়ে গোল করা বা পয়েন্ট অর্জন করা। 
-গোল এবং পয়েন্ট হয় দুই গোলপোস্টের মাঝে থাকা খেলোয়াড়দের বল রাখার ভিত্তিতে। 
-গোল কিংবা লক্ষ্য দাগ বিরোধীদলের দ্বারা রক্ষিত থাকে। 
-খেলোয়াড়রা বলটিকে এক স্থান থেকে অন্য স্থানে সরায় কিছু নিয়ম মেনেঃ লাথি মেরে,বহন করে কিংবা হাত দিয়ে আরেকজনের কাছে দিয়ে। 
-খেলোয়াড়রা বল সরাতে শুধুমাত্র তাদের শরীর ব্যাবহার করে।
সকল নিয়মেই সাধারণ দক্ষতা হল বল পাস করা,মোকাবেলা করা,ধরে ফেলা এবং লাথি মারা। বেশিরভাগ নিয়মে খেলোয়াড়দের চলাচল নিয়ন্ত্রণের জন্য কিছু নিয়ম রয়েছে এবং খেলোয়াড়দের গোল করার জন্য বলকে গোলপোস্টের ভেতরে বা বাইরে নির্দিষ্ট সীমার মধ্যে নিয়ে যেতে হবে।
রুটিঘর
রুটিঘর বা পাঁউরুটিখানা বা বেকারি () বলতে এক ধরনের দোকানকে বোঝায় যেখানে বদ্ধ উনুন বা চুল্লীতে শুষ্ক তাপে সেঁকা ময়দা-ভিত্তিক খাদ্যদ্রব্য, যেমন পাঁউরুটি, কুকি, কেক, পেস্ট্রি, পাই, ইত্যাদি প্রস্তুত ও বিক্রয় করা হয়। কিছু কিছু রুটিঘরে চা-কফিও পরিবেশন করা হয়, যাতে ক্রেতারা দোকানে বসেই সেঁকা খাবার খেতে পারেন।
বদ্ধ চুল্লীতে শুষ্কতাপে সেঁকা পাঁউরুটি প্রস্তুতের ঐতিহ্য বিভিন্ন মানব সমাজে হাজার হাজার বছর ধরেই প্রচলিত ছিল। তবে রোমান সাম্রাজ্যের আমলে, খ্রিস্টপূর্ব ২য় শতকে এটি একটি পেশাদার কুটিরশিল্পে পরিণত হয়।
রুটিকার
রুটিকার ( "বেইখ্‌র্‌") বলতে এমন একজন পেশাদারকে বোঝায় যিনি আবদ্ধ চুল্লীতে ময়দা থেকে রুটি ও রুটি-জাতীয় খাদ্য প্রস্তুত করেন এবং সেগুলি বিক্রয় করেন। যেখানে রুটিকার কাজ করেন, তাকে রুটিঘর বলা হয়।
হাজার হাজার বছর ধরেই খাদ্যশস্যের দানা একটি প্রধান খাদ্য হিসেবে পরিগণিত হত। চুল্লীতে সেঁকে রুটি প্রস্তুত করাও তাই একটি অতিপ্রাচীন পদ্ধতি। প্রাচীন গ্রিকেরা খ্রিস্টপূর্ব ৫ম-৬ষ্ঠ শতকেই বদ্ধ চুল্লীতে সম্ভবত শত শত ধরনের রুটি প্রস্তুত করত।
কালা ই নাউ জেলা
কালা ই নাউ বা কালা-ই-নাউ অথবা কালানাউ (قلعه نو), আফগানিস্থানের বাদঘিজ প্রদেশের পশ্চিমের একটি জেলা। জেলাটির জনসংখ্যা ১৯৯০ সালের জড়িপ অনুসারে আনুমানিক ৮২,৫২৫; আদিবাসীদের মাঝে আনুমানিক ৮০% তাজিক ও আইমাক হাজারা। সামান্য কিছু পশতুন, বেলুচ এবং তুর্কী।
জেলা সদর কালা ই নাউ শহর, এটা একই সাথে প্রাদেশিক রাজধানী। জেলাটি পেস্তা বনের জন্যে বিখ্যাত।